جی تی ئەی ٦

گەورەدزی ئۆتۆمۆبیل ٦ یارییەکی ئاکشن-سەرکێشی داهاتووە کە لەلایەن ڕۆکستار گەیمزەوە پەرەی پێدراوە و بڵاوکراوەتەوە. بڕیارە ببێتە هەشتەمین یاریی سەرەکی زنجیرەی گەورەدزی ئۆتۆمۆبیل، لە دوای گەورەدزی ئۆتۆمۆبیل ٥ (٢٠١٣)، و شازدەهەمین بەشی گشتی. ڕووداوەکانی لە ویلایەتی خەیاڵیی لیۆنیدادا ڕوودەدات، کە لە فلۆریدا وەرگیراوە، و چیرۆکەکە بەدوای جووتە تاوانبارە ڕۆمانسییەکە، جەیسن دوڤاڵ و لوسیا کامینۆس، دەکەوێت. یاریزانان دەتوانن بە ئازادی لە جیھانی کراوەی لیۆنیدادا بگەڕێن، کە بە شێوەیەکی سەرەکی شاری ڤایس سیتی لەخۆدەگرێت کە لە مەیامی وەرگیراوە.

دوای چەندین ساڵ لە دەنگۆ و چاوەڕوانی، ڕۆکستار لە شوباتی ٢٠٢٢دا پشتڕاستی کردەوە کە یارییەکە لە قۆناغی پەرەپێداندایە. لەو ئەیلوولەدا، گرتە ڤیدیۆی وەشانی تەواونەکراو دزەی پێکرا بۆ سەر ئینتەرنێت لە ڕووداوێکدا کە ڕۆژنامەنووسان بە یەکێک لە گەورەترین دزەپێکردنەکانی مێژووی پیشەسازیی یارییە ڤیدیۆییەکان وەسفیان کرد. یارییەکە بە فەرمی لە کانوونی دووەمی ٢٠٢٣دا نمایشکرا و بڕیارە لە ١٩ی تشرینی دووەمی ٢٠٢٦ بۆ پلەیستەیشن ٥ و ئێکس بۆکس سیریز ئێکس و سیریز ئێس بڵاوبکرێتەوە.

 سەرچاوەکان 


پۆل:جی تی ئەی
پۆل:یارییەکانی ئێکس بۆکس سیریز ئێکس و سیریز ئێس
پۆل:کایە ڤیدیۆیییە جیھان کراوەکان
پۆل:یارییەکانی پلەیستەیشن ٥
پۆل:براوەکانی خەڵاتی کایەکان
پۆل:کایە ڤیدیۆیییەکان بە بەشداریی کەسایەتیی سەرەکیی مێ
پۆل:کایە ڤیدیۆیییەکان کە لە ویلایەتە یەکگرتووەکانی ئەمریکا داندراون
پۆل:کایەکانی ئەکشن-سەرکێشی
پۆل:براوەکانی خەڵاتی گۆڵدن جۆیستیک